ΟΔΗΓΙΑ 97/38/ΕΚ ΤΗΣ ΕΠΙΤΡΟΠΗΣ της 20ής Ιουνίου 1997 για την τροποποίηση του παραρτήματος Γ της οδηγίας 92/51/ΕΟΚ του Συμβουλίου σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης το οποίο συμπληρώνει την οδηγία 89/48/ΕΟΚ (1), όπως τροποποιήθηκε τελευταία από την οδηγία 95/43/ΕΚ της Επιτροπής (2), και ιδίως το άρθρο 15, Εκτιμώντας: ότι η κυβέρνηση του Ηνωμένου Βασιλείου υπέβαλε αιτιολογημένη αίτηση ζητώντας να διαγραφούν τρεις εκπαιδεύσεις της από το παράρτημα Γ της οδηγίας 7 ότι το Ηνωμένο Βασίλειο έχει τροποποιήσει τις σπουδές («medical laboratory scientific officer»), με αποτέλεσμα οι εν λόγω σπουδές να απαιτούν τώρα τρία έτη μεταδευτεροβάθμιας εκπαίδευσης και, κατά συνέπεια, να εμπίπτουν στην οδηγία 89/48/ΕΟΚ του Συμβουλίου (3) 7 ότι, κατά συνέπεια, οι σπουδές για την εκπαίδευση και την κατάρτιση των επιστημονικών υπαλλήλων ιατρικού εργαστηρίου δεν θα πρέπει να περιλαμβάνονται στο παράρτημα Γ, δεδομένου ότι οι κάτοχοι τίτλων που έχουν χορηγηθεί βάσει του προηγούμενου κανονισμού και καλύπτονται από την οδηγία 92/51/ΕΟΚ μπορούν, δυνάμει του άρθρου 1 στοιχείο α) της οδηγίας 89/48/ΕΟΚ, να ζητήσουν την ίδια μεταχείριση 7 ότι το επάγγελμα του ειδικού προσθετικής («prosthetist») δεν είναι νομοθετικά κατοχυρωμένο στο Ηνωμένο Βασίλειο 7 ότι το επάγγελμα του δικαστικού επιμελητή («probation officer»), δεν είναι πλέον νομοθετικά κατοχυρωμένο στο Ηνωμένο Βασίλειο 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που δημιουργήθηκε βάσει του άρθρου 15 της οδηγίας 92/51/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα Γ της οδηγίας 92/51/ΕΟΚ τροποποιείται σύμφωνα με το παράρτημα της παρούσας οδηγίας. Άρθρο 2 1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία μέχρι τις 30 Σεπτεμβρίου 1997 και σπεύδουν να ενημερώσουν την Επιτροπή σχετικά. Τα κράτη μέλη μεριμνούν ώστε τα εν λόγω θεσπιζόμενα μέτρα να περιλαμβάνουν ή να συνοδεύονται από αναφορά στην παρούσα οδηγία κατά την επίσημη δημοσίευσή τους. Οι σχετικές λεπτομέρειες καθορίζονται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπει η παρούσα οδηγία. Άρθρο 3 Η παρούσα οδηγία απευθύνεται στα κράτη μέλη. Άρθρο 4 Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 20 Ιουνίου 1997.

[Source: multi_eurlex | Tokens: 2569]